ટૉસ જીતીને વૈંશ સુતારે પ્રથમ બૅટિંગ લેવાનો નિર્ણય કર્યો હતો. ગયા વર્ષે મિડ-ડે કપના ઇતિહાસની સૌપ્રથમ સેન્ચુરી ફટકારનાર દિવ્યેશ કાટેલિયા (૭૬)એ ઓપનિંગમાં ઊતરીને સારી શરૂઆત કરી હતી. ચોથી ઓવરમાં ૨૮ રને બૅટિંગ-ટીમની પહેલી વિકેટ પડી હતી ત્યારે નાથળિયા ઉનેવાળ બ્રાહ્મણના બોલરોમાં ઉત્સાહ જોવા મળ્યો હતો, પરંતુ આ ઉત્સાહને દિવ્યેશ કાટેલિયા અને કેતન ગોઢાણિયાની શાનદાર ૭૮ રનની પાર્ટનરશિપે વધુ ટાઇમ ટકવા દીધો નહોતો. ૮મી અને ૯મી ઓવરમાં અનુક્રમે ૨૦ અને ૨૫ રન ફટાકારીને આ જોડીએ ટીમના સ્કોરને ૧૦ ઓવરના અંતે ૪ વિકેટે ૧૧૧ રનનો અઘરો કહી શકાય એવો ટાર્ગેટ હરીફ ટીમ માટે સેટ કર્યો હતો.